การทำความสะอาดฟันสุนัขที่ไม่ให้ความร่วมมือ การแปรงฟันสุนัข การเตรียมตัวก่อนแปรงฟัน
ของเล่นสำหรับแทะจะช่วยถูเอาคราบหินปูนนิ่มๆ ออกและเป็นการนวดเหงือก นอกจากนี้ยังช่วยไม่ให้สุนัขเบื่อและลดความเครียดได้อีกด้วย  เอาหนังสัตว์ที่ยังไม่ได้ฟอกและของเล่นที่ทำจากไนล่อนและยางให้สุนัขแทะ ขอคำแนะนำจากสัตวแพทย์ สามารถให้สุนัขแทะกระดูกและของเล่นนอกเหนือจากการแปรงฟันเป็นประจำได้ แต่ไม่ควรใช้แทนที่การแปรงฟันในระยะยาว ทางเลือกอื่นนอกเหนือจากแปรงฟันคือสเปรย์และเจลที่สามารถใช้เป็นประจำได้ สเปรย์และเจลเหล่านี้มีส่วนผสมที่ป้องกันไม่ให้แบคทีเรียเจริญเติบโต ซึ่งเป็นสาเหตุให้เกิดหินปูนสะสม ปรึกษาสัตวแพทย์เรื่องการใช้สเปรย์และเจลรวมถึงผลิตภัณฑ์อื่นๆ ถ้าสุนัขไม่ยอมให้คุณทำความสะอาดฟันเลย ให้พาไปให้สัตวแพทย์ทำให้แทน และอย่าลืมปรึกษาเกี่ยวกับสุขภาพฟันของสุนัขทุกครั้งเมื่อไปพบสัตวแพทย์ ยิ่งแปรงฟันสุนัขบ่อยเท่าไหร่ สุนัขก็จะยิ่งคุ้นเคยกับการที่มือของคุณอยู่ในหรือใกล้ๆ ปาก ซึ่งจะช่วยให้การแปรงฟันเป็นเรื่องง่ายขึ้นเรื่อยๆ  การแปรงฟันสุนัขทุกวันดีที่สุด เพราะจะช่วยป้องกันโรคปริทันต์ที่ทำให้เจ็บปวดและเกิดการติดเชื้อร้ายแรง  ถ้าสุนัขของคุณสูญเสียฟัน ไม่อยากให้คุณเข้าใกล้ปาก หรือมีเลือดออกในช่องปาก ให้ปรึกษาสัตวแพทย์ก่อนแปรงฟันต่อ  เริ่มช้าๆ และค่อยๆ เพิ่มเป็นการแปรงฟันทุกวัน ถ้าไม่สามารถแแปรงฟันสุนัขทุกวันได้ ให้พยายามแปรงให้บ่อยที่สุด มีแปรงสีฟันที่ออกแบบมาเพื่อสุนัขให้เลือกมากมาย และมีจำหน่ายตามร้านขายสินค้าสำหรับสัตว์เลี้ยง  แปรงสีฟันสุนัขมีขนแปรงนุ่มและออกแบบมาให้ซอกซอนถึงในบริเวณที่ยากจะเข้าถึงได้  เลือกแปรงตามขนาดสุนัข คุณสามารถใช้แปรงสีฟันขนาดใหญ่กับสุนัขตัวใหญ่ แต่สุนัขขนาดเล็กต้องใช้แปรงที่สามารถใส่เข้าปากสุนัขได้ นอกจากนี้ยังมีแปรงแบบสวมนิ้วที่คุณเอาสวมไว้ที่ปลายนิ้ว เพื่อให้แปรงได้ตรงจุดมากขึ้น แต่แปรงประเภทนี้ก็อาจทำให้สุนัขงับนิ้วคุณโดยไม่ได้ตั้งใจได้ อย่าใช้แปรงสีฟันสำหรับมนุษย์ผู้ใหญ่แปรงฟันสุนัข คุณอาจใช้แปรงสีฟันเด็กแบบขนแปรงอ่อนแทนได้หากจำเป็น ทางเลือกอื่นเมื่อสุนัขไม่ยอมแปรงฟัน เช่น ผ้าและฟองน้ำที่ออกแบบมาโดยเฉพาะ เช่นเดียวกับแปรงสีฟัน ยาสีฟันสำหรับสุนัขก็มีให้เลือกมากมาย และห้ามใช้ยาสีฟันของคนโดยเด็ดขาด  ยาสีฟันของคนจะผสมฟลูโอไรด์และส่วนผสมอื่นๆ ที่เป็นอันตรายต่อสุนัข คนเราจะไม่กลืนยาสีฟันตอนแปรงฟัน แต่สุนัขส่วนใหญ่ทำ การกินยาสีฟันของคนอาจทำให้สุนัขอาเจียน และอาจเป็นอันตรายต่อไตได้  ยาสีฟันสำหรับสุนัขมีจำหน่ายเป็นรสชาติต่างๆ เพื่อให้การแปรงฟันง่ายขึ้นและสุนัขรู้สึกดีขึ้น คุณอาจต้องลองใช้หลายๆ รสชาติ เพื่อหารสที่เหมาะที่สุดสำหรับคุณและสุนัข เวลาที่เหมาะที่สุดที่จะเริ่มแปรงฟันให้สุนัขคือตอนที่ยังเป็นลูกสุนัข อาจเริ่มได้อย่างเร็วที่สุดเมื่อลูกสุนัขอายุ 8 สัปดาห์  อย่างไรก็ตาม การแปรงฟันตอนนี้คงไม่มีผลอะไรมากต่อความสะอาดในช่องปากโดยรวม เพราะลูกสุนัขจะยังไม่มีฟันแท้ขึ้นจนกว่าจะอายุ 6-7 เดือน  การเริ่มแปรงตั้งแต่อายุยังน้อยจะช่วยให้ลูกสุนัขคุ้นเคยกับแปรงสีฟันและการแปรงฟัน ช่วงเวลาที่คุณแปรงฟันให้สุนัขอาจส่งผลอย่างมากต่อการแปรงฟันให้สำเร็จ ให้แปรงฟันสุนัขตอนที่สุนัขสงบและผ่อนคลาย เวลาที่เหมาะสมคือหลังจากสุนัขออกกำลังกายหรือเล่นเสร็จแล้ว เพราะสุนัขจะเหนื่อยและไม่ค่อยขัดขืน
ใช้ของเล่นสำหรับแทะ. ลองใช้เจลหรือสเปรย์. ให้ผู้เชี่ยวชาญทำความสะอาด. ทำให้เป็นกิจวัตร. ซื้อแปรงสีฟันสำหรับสุนัข. เลือกยาสีฟัน. เริ่มแปรงฟันตั้งแต่สุนัขอายุยังน้อย. เลือกเวลาแปรงที่เหมาะสม.
https://www.wikihow.com/Brush-a-Dog%27s-Teeth https://www.wikihow.com/Brush-a-Dog%27s-Teeth https://www.wikihow.com/Brush-a-Dog%27s-Teeth
Cleaning the Teeth of an Uncooperative Dog Brushing The Dog's Teeth Getting Ready to Brush